Расія выйшла з Алімпіяды пераможцам не толькі ў іміджавым плане, але і ў спартовым. 13 залатых узнагарод — гэта паўтор рэкорду СССР 1976 года. Яшчэ некалькі дзён таму, пасля аглушальнага пройгрышу хакейнай зборнай у чвэрцьфінале з фінамі, расійскім заўзятарам здавалася, што на гэтым Алімпіяда для Расіі скончылася, але апошнія дні Гульняў прынеслі нашым усходнім суседзям столькі падстаў для шчасця і гонару, колькі не давалі ім і некаторыя папярэднія Алімпіяды цалкам.